Takatalant di Katalunya.
Aseqdec n Tkatalant yeẓẓa iẓuran-is yerna simma simma la ttnernin di Katalunya. Di tallit-nni ideg Franco yeṭṭef Spanyul yegdel-itt, maca xas akken, tedder deg yilsawen n Ikatalanen . Di tmendawt(Constitution) taspenyult n 1978, Tameslayt-a tuɣal d tunṣibt di Katalunya d Tegzirin Baléares daɣen di temnaḍt n Valansya, dinna ssawalen-as “Tavanlansyant”. Tasekla s Tkatalant teğuğğeg, ayen din n yedlisen i d-yettrusun di tsedlisin, ula deg isupermarciyen znuzun-ten. Deg iberdan ukeṛṛus ipanuten ttwarun yakk s Tkatalant, ttwarun ula s Tkastilant (Taspenyult) maca seddaw n Tkatalant. Tisdawiyin smenyafent taɣuri (leqraya) s Tkatalant, tuget n tezrawin tgen-tent yinelmaden s tmeslayt-a, ula deg isura n sinima isutitrajen tgen-ten s Tkatalant.
Tilibizyuwat d yilɣagduden-nniḍen ttmeslayen s Tkatalant, seg imeẓyanen alamma d imɣaren zemren yakk yikatalanen ad slen, ad walin neɣ ad ɣren ayen i sen-yehwan s Tkatalant.
Amgaru aɣarim n Spenyul d amgaru i deg nnuɣen wid yebɣan ad rren Spenyul d tigduda d wid yebɣan ad teqqim tgeldit si 1936 ɣer 1939.
Sakin, seg useggas-nni d asawen, d Franco ay yernan wid yebɣan tigduda u d netta ay yuɣalen d aqerru n leḥkem di Spenyul.
Di 1947, Franco yerra-d tageldit ɣer Spenyul, d acu kan, ula d yiwen ur yettalas ad yili d agellid ala kan ma yuɣal Franco ur yezmir ara ad yeḥkem neɣ yeɛzem ad yeǧǧ lehkem i ugellid.
Di tallit-nni akk n leḥkem-is, Spenyul tuɣal d tamurt i deg ttwagedlen (interdit) yikabaren isertiyen akk d tdukliwin, yernu ala kan d taspenyulit ay d tutlayt yesɛan aẓayer (statut) di tmurt-a. Imawlan n tutlayin nniḍen akk n Spenyul (tabaskit, takatalant, tagalisit, atg.) llan ttnaɣen akken zemren akken ad sɛun izerfan-nsen idelsanen.
Dɣa yiwet si tmiwa ay yenṭerren aṭas akk si lbaṭel n Franco d tama n Tmurt n Yibaskiyen i deg ay d-tennulfa terbaɛt timselleḥt n ETA, ay yebdan imenɣi i lmend n uzarug (indépendance) n Yibaskiyen. Franco yemmut di 1975, u temmut yid-s tallit-nni n lbaṭel ameqqran.
Seg wass-n d asawen, tennefsusi ccedda i deg llant ttidirent tutlayin timeddursa (minoritaires) di Spenyul, u ttunefken-asent akk yiẓuyar (statuts) di tmiwa i deg ay tent-ttmeslayen.Andorra
Andorra d tamurt tamecṭuḥt ay d-yezgan gar Fransa ed Spenyul, deg yedraren n Pyrenees. Tajumma-nnes 467 km2 (yikilumitren imkuẓen). Zedɣen-tt 84.000 n yimezdaɣen (Andorriyen). Tamaneɣt-nnes d Andorra la Vella.Katalunya
Katalunya d timetti tafulmant (communauté autonome) n Spenyul, tezga-d deg ugafa-agmuḍan (nord-est) n tmurt, ɣef yiri n Yilel Agrakal. Tajumma-nnes 32.114 km2. Zedɣen-tt 7.504.881 n yimezdaɣen (Ikatalaniyen). Tamaneɣt-nnes d Barseluna.Lezzayer (tamanaɣt)
Lezzayer d tamdint tamanaɣt n tegduda n Lezzayer, d tamdint i meqqren deg temurt, ssawalen-as daɣ-n imezdaɣ ines Lezzayer tamellalt neɣ L-Behǧa. Tezga-d deg yiri n yilel agrakal, tamanaɣt n Lezzayer tefka isem-is i yal agezday (tawilayt) n Lezzayer. Tella gar timiṭrubulin timeqqranin deg umenẓaw n Tafrikt s 2 030 000 imezdaɣ deg useggas n 2002, yettwaḥsab azal n 2.947.446 n yimezdaɣ deg useggas n 2008.
Di tamdint n Lezzayer kan ad d-naf azal n 4 250 000 n yimezdaɣ neɣ azal n 12% n ugdud azzayri. Di yal tamurt
tesɛa agezday n Lezzayer tillas akk d ugezday n Blida, s unẓul Tipaza, s utaram, Bumerdas s umalu.Pablo Picasso
Pablo Ruiz Picasso, d anaẓur n Taklut Aspanyuli. Ilul di tɣiwant n Malaga di tmurt n Spanya ass n 25 tuber 1881, immut ass n 8 yebrir 1973 di Mugins di Fransa.Rafael Nadal
Rafael Nadal d amyurar n waddal n Tennis di tmurt n Spanya, ilul-d ass n 3 Yunyu 1986 deg temdint n Manacor.
Yebda yetturar d terbaɛt tameqqṛant aseggas n 2001. Yeḥrez ar ass-a 57 izwilen, gar-asen 12 n Grand Chelems d 24 n Masters 1000.Salvador Dali
Salvador Dali (Salvador Domènec Felip Jacint Dalí i Domènech, ilul deg Figueres deg 11 Mayyu 1904 - yemmut deg Figueres, deg 23 Yennayer 1989), d amekla (peintre) mechuṛen n Spenyul. Dali yella d imsuneɣ (dessinateur) igerrzen, d win ay iḍefren aɣanib aflalwaẓri (surréaliste). Iqeddicen-nnes sskanayen-d tugniwin (images) d tiɣwaliyin (bizarres) yerna ssewhament. Leqdic-nnes yettwassnen mliḥ d tafelwit (tableau) n La Persistencia de la memoria (Tiɣimit n Tkatut) ay d-iga deg 1931. Dali iger daɣen iman-nnes deg ssinima, deg tesreɣta (sculpture) akked usseknew (aṣewwer), d inurar aydeg yeqdec ɣer yidis n yinuẓar niḍen.
Dali yella iḥemmel akk ayen yellan d imdehheb, am wakken ay iḥemmel iceṭṭiḍen igmuḍanen (icerqiyen), yerna yella yettwali lejdud-nnes d Imuriyen (d Inselmen n Spenyul). Leqdicat-nnes n teklut (peinture) uwyen-d daɣe cwiṭ seg teklut n tallit n Tsidert (Renaissance), yerna yella yesɛa tasugint (imagination) d tameqrant.Spenyul
Tamurt n Spanya d amaslaḍ di Tadukli n Tmura n Turuft (UE). Tezga-d deg unẓul utrim n Turuft akked deg Tefriqt n Ugafa.
Tamanaɣt-is d Madrid.
Deg aneẓaw n turuft tḥerr amur ameqran seg tazunegzirt n Iberia. Ama deg tefriqt n ugafa, tesɛa snat n timdinin deg wakal n umeṛṛuk Sebta
akked Mlilt.
Deg Ilel Agrakal tesɛa Tigzirin Baleares. Ama deg ugaraw aṭlantik tesɛa Tigzirin Tiknariyin.
Ɣef leḥsab n tmenḍawt n Spanya deg amagrad wis 3.1 n usaḍuf, el castellano Taspanyulit d tutalyt tunṣibt n uwanak. G aseggas n 2012 tella d tutalyt tayemmat n 82% n yespenyuliyen.
Ɣef leḥsab n umagrad wis 3.2 n usaḍuf aspanyuli, tutlayin tispenyuliyin nniḍen d tuniṣibin deg timnaḍin-nsent af leḥsab n uẓayer-nsent (Amedya : tutlayt takatalanit g tamnaḍt n Katalunya).
Spanya tesɛa anezmar ameqran i tmerrit (Tourisme), tella tamurt tis 3 anda rzan medden g 2016 s wazal n 75,3 imelyunen n yinerzafen.
Annect-a n tmerrit yefka tayett tameqrant i tadamsa taspanyulit.
Adriz(latar) n bnadem amezwaru (win yegan am ṣṣenf n imdanen Homo) di tmurt n Spanya, yesɛa 1,2 n imelyunen n iseggasen uqbel tura. Ufan agamis n yiwen n umdan n ṣṣenf Homo di tama n Atapuerca g ugafa n tmurt.
G lqern wis 3, tekcem Ruma Rome ar tazunegzirt n Iberia
This page is based on a Wikipedia article written by authors
(here).
Text is available under the CC BY-SA 3.0 license; additional terms may apply.
Images, videos and audio are available under their respective licenses.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn sna_Latn eng_Latn eng_Latn